PATVIRTINTA

Klaipėdos „Pajūrio“ progimnazijos

direktoriaus 2019 m. rugpjūčio 30 d.

įsakymu Nr. V-179, priedas Nr. 3

**KLAIPĖDOS „PAJŪRIO“ PROGIMNAZIJOS PSICHOLOGO PAREIGYBĖS APRAŠYMAS**

**I SKYRIUS**

**PAREIGYBĖ**

1.Klaipėdos „Pajūrio“ progimnazijos psichologo (toliau –psichologas) pareigybės

aprašymas reglamentuoja psichologo, dirbančio progimnazijoje pagal darbo sutartį, darbinę veiklą.

2.Pareigybės lygis - A1.

3.Pareigybės paskirtis – įvertinti ir ir padėti spręsti mokinių psichologines, asmenybės ir ugdymosi problemas bendradarbiaujant su mokino tėvais (globėjais, rūpintojais) ir mokytojais.

4.Progimanzijos psichologas dirba vadovaudamasi Lietuvos Respublikos įstatymais, Lietuvos Respublikos švietimo, mokslo ir sporto ministro įsakymais, progimnazijos nuostatais, progimnazijos darbo tvarkos taisyklėmis, psichologo pareigybės aprašymu, Lietuvos psichologų sąjungos etikos kodeksu.

5.Progimnazijos psichologas tiesiogiai pavaldus direktoriui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

6.Psichologas turi atlikti šiuos reikalavimus:

6.1.turėti aukštąjį išsilavinimą ir psichologo kvalifikaciją (specialybę) ir ne mažesnį nei psichologijos magistro kvalifikacinį laipsnį ar jam prilyginamą kvalifikaciją 9 ne mažiau nei 200 kreditų apimties nuosekliųjų universitetinių psichologijos krypties studijų);

6.2.gebėti teikti psichologinę pagalbą įvairių psichologinių problemų bei specialiųjų ugdymosi poreikių turintiems mokiniams;

6.3.gebėti bendrauti ir bendradarbiauti su psichologinių problemų turinčiais mokinais jų tėvais (globėjais, rūpintojais), mokytojais, pedagoginių psichologinių tarnybų, sveikatos priežiūros, švietimo ir kitų įstaigų darbuotojais;

6.4.mokėti naudotis informacinėmis technologijomis;

6.5.mokėti lietuvių kalbą, jos mokėjimo lygis turi atitikti teisės aktais nustatytų valstybinės kalbos mokėjimo kategorijų reikalavimus;

6.6.gebėti taikyti dokumentų rengimo taisykles;

6.7.mokėti savarankiškai planuoti ir organizuoti savo veiklą, spręsti iškilusias problemas ir konfliktus, dirbti komandoje;

6.8.mokėti kaupti, sisteminti informaciją ir rengti išvadas.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

7.Psichologas vykdo tokias funkcijas:

7.1.įvertina mokinio galias ir sunkumus, raidos ypatumus, psichologines, asmenybės ir ugdymosi problemas, vaiko brandumą mokytis pagal pagrindinio ir pradinio ugdymo programas.

7.2.bendradariauja su mokytojų, specialiuoju pedagogu, logopedu, socialiniu pedagogu ir kitais su mokiniu dirbančiais specialistais, numatant ugdymo tikslų ir uždavinių pasiekimo būdus, dirba progimnazijos vaiko gerovės komisijoje;

7.3.rengia individualias rekomendacijas mokinio psichologinėms, asmenybėms ir ugdymosi problemoms spręsti;

7.4.konsultuoja psichologinių, asmenybės ir ugdymosi problemų turinčius mokinius, jų tėvus (globėjus**,** rūpintojus) šių problemų sprendimo klausimais rengia individualias rekomendacijas mokinio psichologinėmis, asmenybės ir ugdymosi problemoms spręsti;

7.5.inicijuoja, rengia ir įgyvendina psichologinių problemų prevencijos programas, padedančias išvengti psichologinių, asmenybės ir ugdymo problemų bei veiksmingiau ugdyti psichologinių, asmenybės ir ugdymo problemų turinčius mokinius;

7.6.konsultuoja mokinius profesijos pasirinkimo klausimais;

7.7.dalyvauja formuojant teigiamą progimnazijos bendruomenės požiūrį į psichologinių, asmenybės ir ugdymo problemų turinčius mokinius bei jų ugdymą kartu su bendraamžiais;

7.8.šviečia progimnazijos bendruomenę vaiko raidos psichologijos, pedagoginės ir socialinės psichologijos klausimais;

7.9.rengia ir kaupia informaciją, reikalingą konsultuojamų mokinių problemoms spręsti, bendradarbiaudamas su mokyklos bendruomene, esant būtinybei – su kitomis institucijomis (Vaiko teisių apsaugos tarnybomis, psichikos sveikatos centrais, policija ir kt. įstaigomis), bei atlieka mokinių veiklos ir elgesio pamokų metu stebėseną;

7.10.teikia informaciją apie mokinius, turinčius psichologinių, asmenybės ir ugdymo problemų, suinteresuotiems asmenims ar institucijoms, susijusioms su šių mokinių ugdymu, gavę tėvų (globėjų, rūpintojų) sutikimą;

7.11.atlieka aktualius progimnazijoje psichologinius tyrimus atsižvelgdama į progimnazijos bendruomenės poreikius;

7.12.dalyvauja kuriant rengiamas (aprobuojamas) mokinio psichologinio vertinimo metodikas, mokslo ir studijų institucijų vykdomus projektus;

7.13.dalyvauja vaiko individualios pažangos (VIP) aptarimuose;

7.14.vadovaujasi socialinių ir emocinių įgūdžių ugdymo (SEU) nuostatomis, inicijuoja jų sklaidą mokyklos bendruomenėje ir įtraukia į jau vykstančius SEU procesus;

7.15.derina su progimnazijos direktoriumi bei mokytojų taryba metinės veiklos prioritetus ir pagal juos rengia savo veiklos programą mokslo metams;

7.16.planuoja atliekamų darbų kiekį (krūvį) pagal savo turimų etatinių valandų progimnazijoje skaičių ir derina jį su progimnazijos administracija;

7.17. skiria pusę savo darbo laiko tiesioginiams ryšiams su psichologinės pagalbos gavėjais, likusiu darbo laiku tvarko mokinių įvertinimo duomenis, dokumentus, rengia rekomendacijas, prevencines programas, ruošiasi konsultacijoms, paskaitoms, tobulina profesinę kvalifikaciją. Šių darbo atlikimo vietą derina su progimnazijos administracija;

7.18.tvarko ir pildo savo darbo dokumentus;

7.19.vykdokitus teisės aktų nustatytus ar progimnazijos direktoriaus priskirtus nenuolatinio pobūdžio pavedimus pagal kompetenciją.

**IV SKYRIUS**

**PSICHOLOGO ATSAKOMYBĖ**

8.Vykdyti Lietuvos Respublikos įstatymus, kitus teisės aktus, progimnazijos nuostatus, laikytis vidaus ir darbo tvarkos taisyklių, mokytojo etikos normų;

9.Tinkamai atlikti priskirtas funkcijas, progimnazijos direktoriaus pavedimus;

10.Užtikrinti psichologinės pagalbos teikimą, kokybišką savo funkcijų vykdymą, asmens duomenų apsaugą teisės aktų nustatyta tvarka: korektišką gautų duomenų panaudojimą, turimos informacijos konfidencialumą ir mokinių saugumą, sveikatą ir gyvybę savo darbo metu.

11.Psichologas už savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos respublikos įstatymų nustatyta tvarka.

**V SKYRIUS**

**PSICHOLOGO PAREIGYBINĖS TEISĖS**

12.Psichologas turi teisę:

12.1.gauti dokumentus ir informaciją, reikalingą pagal kompetenciją priskirtai veiklai vykdyti;

12.2.pasinkti veiklos būdus ir formas;

12.3.atestuotis ir įgyti kvalifikacinę kategoriją teisės aktų nustatyta tvarka;

12.4.dirbti savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančią ir tinkamai aprūpintą darbo vietą;

12.5.dalyvauti progimnazijos savivaldoje, profesinių sąjungų, asociacijų veikloje;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau, įsipareigoju jį vykdyti:

\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, data)